《癸亥初春与诸同学游三昧涧分得吟字》
明代·释今辩

轻风晴日荡寒阴，共拂春衣向碧岑。掷石傍村童子戏，逢人觅路麦苗深。

漏天界断三峰影，曲涧萦纡一杖寻。不觉山钟催日暮，归途犹得共长吟。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。